Cherry Bomb Pinup - tøj og accessories med masser af kirsebær! - Lou Noire
Cherry Bomb Pinup – tøj og accessories med masser af kirsebær! 15. maj 2018	–	Kategori: Shopping	–	Tags: Badetøj, Kirsebær, Kjoler, Netshopping, Øreringe, Pin-up, Rockabilly, Shorts, Tasker, Toppe
Kan du ikke få nok af de søde, røde kirsebær?
Lou Noire plantede et kirsebærtræ i sin kolonihave sidste år. Dette forår har hun nydt de smukke kirsebærblomster, der nu har forvandlet sig til små, grønne knopper. Alt tyder på, at det bliver et fantastisk kirsebærår i år, og imens hun venter på, at bærrene skal vokse sig store og røde, har hun fundet inspiration til dette indlæg, hvor du blandt andet finder kjoler, toppe og tasker – alle flot dekoreret med kirsebær.
6 festlige sorte kjoler i pinup- og vintage-stilen
Højt på Lou Noires ønskeseddel står en ny badedragt! Sommeren tegner allerede lys og lang, og Lou glæder sig til de mange strandture, gerne i denne vidunderlige badedragt fra “Esther Williams Swimwear”. Den sorte badedragt med de skønne kirsebær har et klassisk 1950’er snit med lave ben, halterneck-binding i nakken og vatterede skåle. Læs mere om badedragten her: www.mondokaos.dk/esther-williams-50-er-badedragt-med-kirsebaer.
Esther Williams: 50´er badedragt med kirsebær – 799,00 DKK
Med et par brune ben er denne kirsebær-nederdel alt, hvad du skal bruge for at få et sommerlook i den klassiske vintagestil. Her er nederdelen i A-line facon sat sammen med en hvid t-shirt, men mulighederne er mange. Opgradér gerne nederdelen til et festligt aftenlook med en kort, rød jakke og høje hæle. Læs mere om nederdelen her: www.joanieclothing.com/product/cherie-cherry-print-skirt
Cherie Cherry Print Skirt – på udsalg til £12.00
Engelske Collectif har så mange kjoler, smykker og tasker med kirsebær på, at det kan være svært at vælge. Prøv at søge på [cherry] på siden. En klar favorit er dog denne charmerende kirsebær-top, der giver plads til en stor barm. Stoffet er tykt og skjuler det irriterende “juletræ” på ryggen, men selv om der er stræk i, så er størrelserne hos Collectif til den lille side, så gå gerne en størrelse op, når du bestiller. Læs om toppen her: www.collectif.co.uk/clothes-c1/dolores-50s-cherry-print-top
Collectif Mainline Dolores 50s Cherry Print Top – £25.50
Er du ikke til de store print med bær over det hele, kan ASOS kan byde på de skønneste kirsebær-øreringe, der kan pifte ethvert outfit op – og dét til en pris, hvor alle kan være med! Læs mere om øreringene her: www.asos.com/asos/asos-resin-cherry-drop-earrings
ASOS Resin Cherry Drop Earrings – 64,00 DKK
Engelske Voodoo Vixen har skabt den yndigste hvide sommerkjole med kirsebærmotiv, perfekt til strandturen eller grillfesten i haven. Den flotte halterneck giver kig til skuldre og hals, og skørtet har det helt perfekte swing. Læs mere om kjolen her: www.voodoovixen.co.uk/sybll
Sybll Cherry Print Halterneck Dress – £42.00
Sommeren indbyder med sine lyse aftener også til lange gåture, og hvorfor ikke trave afsted i disse skønne sneakers med kirsebær på? De blå sko har hvide snørebånd og er perfekte til dig, der foretrækker komfort fremfor ømme tæer, især hvis du skal ud og danse hele natten. Læs mere om skoene her: www.lindybop.co.uk/navy-cherry-print-hi-top-sneakers
Navy Cherry Print Hi-Top Sneakers – £27.00
Lou kunne slet ikke stå for denne skønne strandtaske med de dejlige røde kirsebær! Her passer kirsebær-badedragten jo perfekt ned i. I flettet siv med røde håndtag. Læs mere om tasken her: www.houseoffraser.co.uk/bags-and-luggage/yumi-bold-handle-cherry-bag
YUMI Bold Handle Cherry Bag – £24.00
Nu er vi nået til den helt klare vinder af alle ting med kirsebær: højtaljede kirsebær-shorts i 50’er-stil! Den smukke model bærer de blå shorts med kirsebærmotiv så uendelig flot, at Lou bare må eje et par, og stylingen med den røde top, den store halskæde og tørklædet er også lige i øjet. Fås også i sort. Læs mere om de fine shorts her: www.vivienofholloway.com/women-c70/trousers-c14/shorts-navy-cherry
Shorts Navy Cherry – £45.00
« Ferie i hyggelige Svendborg – tips til seværdigheder, shopping, mad og oplevelser
6 festlige sorte kjoler i pinup- og vintage-stilen »